《悼普首座偈》
宋代·释持

僧不僧，俗不俗，曾得死心亲付嘱。平生知命只逍遥，行道苦无清净福。

东西南北放痴憨，七十七年𢝘怪足。黍桶里著到，波涛里洗浴，个中谁会无生曲。

随潮流去又流归，莫是庵前恋筇竹。呵呵呵，老大哥，快活谁人奈汝何。

作者简介：释持，俗姓卢，庆元府鄞县（今浙江宁波东南）人。初住馀姚法性，数年忽谢去。与陆游之父有交。后徙居雪窦、护圣二山，为南岳下十四世，象田卿禅师法嗣。事见《渭南文集》卷一四《持老语录序》，《嘉泰普灯录》卷一○、《五灯会元》卷一八有传。今录诗五首。